C 349/3

ET

Teatis andmesubjektile, kelle suhtes kohaldatakse nõukogu otsuses (ÜVJP) 2015/1333 ja nõukogu määruses (EL) 2016/44 sätestatud piiravaid meetmeid seoses olukorraga Liibüas

(2022/C 349/02)

Andmesubjekti tähelepanu juhitakse järgmisele teabele vastavalt määruse (EL) 2018/1725 artiklile 16.

Selle töötlemistoimingu õigusliku aluse moodustavad nõukogu otsus (ÜVJP) 2015/1333 piiravate meetmete kohta seoses olukorraga Liibüas, mida rakendatakse nõukogu rakendusotsusega (ÜVJP) 2022/1509, (1) ja nõukogu määrus (EL) 2016/44, mis käsitleb piiravaid meetmeid seoses olukorraga Liibüas ja mida rakendatakse nõukogu rakendusmäärusega (EL) 2022/1502 (2).

Kõnealuse töötlemistoimingu vastutav töötleja on nõukogu peasekretariaadi välissuhete peadirektoraadi RELEX.1 osakond, kellega saab ühendust võtta järgmisel aadressil:

Council of the European Union General Secretariat RELEX.1 Global and Horizontal Affairs Rue de la Loi/Wetstraat 175 1048 Bruxelles/Brussel BELGIQUE/BELGIË

E-post: sanctions@consilium.europa.eu

Nõukogu peasekretariaadi andmekaitseametnikuga saab ühendust võtta järgmisel aadressil:

Andmekaitseametnik

data.protection@consilium.europa.eu

Töötlemistoimingu eesmärk on koostada ja ajakohastada loetelu isikutest, kelle suhtes kohaldatakse piiravaid meetmeid vastavalt nõukogu otsusele (ÜVJP) 2015/1333, mida rakendatakse nõukogu rakendusotsusega (ÜVJP) 2022/1509, (3) ning nõukogu määrusele (EL) 2016/44, mida rakendatakse nõukogu rakendusmäärusega (EL) 2022/1502 (4).

Andmesubjektid on füüsilised isikud, kes vastavad nõukogu otsuses (ÜVJP) 2015/1333 ja nõukogu määruses (EL) 2016/44 kehtestatud loetellu kandmise kriteeriumidele.

Kogutud isikuandmed hõlmavad andmeid, mis on vajalikud asjaomase isiku õigeks tuvastamiseks, põhjendusi ja mis tahes muid nendega seotud andmeid.

Kogutud isikuandmeid võib vajaduse korral jagada Euroopa välisteenistuse ja komisjoniga.

Isikuandmeid säilitatakse viis aastat alates hetkest, mil andmesubjekt eemaldatakse nende isikute loetelust, kelle suhtes kohaldatakse piiravaid meetmeid, või alates hetkest, mil kõnealuse meetme kehtivus lõppeb, või seni kuni kestab kohtumenetlus, kui see on alustatud.

Ilma et see piiraks kohtulike, halduslike või kohtuväliste kaitsevahendite kohaldamist, on igal andmesubjektil õigus esitada kooskõlas määrusega (EL) 2018/1725 kaebus Euroopa Andmekaitseinspektorile (edps@edps.europa.eu).

(1) Nõukogu rakendusotsus (ÜVJP) 2022/1509, 9. september 2022, millega rakendatakse otsust (ÜVJP) 2015/1333 piiravate meetmete kohta seoses olukorraga Liibüas (ELT L 235, 12.9.2022, lk 35).

(2) Nõukogu rakendusmäärus (EL) 2022/1502, 9. september 2022, millega rakendatakse määruse (EL) 2016/44 (mis käsitleb piiravaid meetmeid seoses olukorraga Liibüas) artikli 21 lõiget 5 (ELT L 235, 12.9.2022, lk 4).

(3) Nõukogu rakendusotsus (ÜVJP) 2022/1509, 9. september 2022, millega rakendatakse otsust (ÜVJP) 2015/1333 piiravate meetmete kohta seoses olukorraga Liibüas (ELT L 235, 12.9.2022, lk 35).

(4) Nõukogu rakendusmäärus (EL) 2022/1502, 9. september 2022, millega rakendatakse määruse (EL) 2016/44 (mis käsitleb piiravaid meetmeid seoses olukorraga Liibüas) artikli 21 lõiget 5 (ELT L 235, 12.9.2022, lk 4).